“กรุงไทย” ผนึก “กรมโรงงาน-ส.อ.ท.” ขับเคลื่อนเศรษฐกิจด้วย BCG
“กรุงไทย” ผนึก “กรมโรงงาน-ส.อ.ท.” ขับเคลื่อนเศรษฐกิจด้วย BCG หนุนแปลงเครื่องจักรเป็นทุน ลดใช้พลังงาน ติดปีกเอสเอ็มอีเติบโตยั่งยืน
30 มิ.ย. 2565

เมื่อวันที่ 29 มิถุนายน 2565 ธนาคารกรุงไทย ลงนามความร่วมมือ (MOU)กับ กรมโรงงานอุตสาหกรรม (กรอ.) และสภาอุตสาหกรรมแห่งประเทศไทย (ส.อ.ท.) ในโครงการแปลงเครื่องจักรเป็นทุน เพื่อส่งเสริมผู้ประกอบการให้เข้าถึงแหล่งเงินทุนนายวันชัย พนมชัย อธิบดีกรมโรงงานอุตสาหกรรม เปิดเผยว่า โครงการนี้เป็นความร่วมมือเพื่อส่งเสริมผู้ประกอบการกิจการอุตสาหกรรมเข้าถึงแหล่งเงินทุนด้านเครื่องจักร โดยในปีงบประมาณ 2564 มีการจดทะเบียนกรรมสิทธิ์เครื่องจักรจํานวน 992 ราย 6,197 เครื่อง และสามารถจดจํานองถึง 1.7 แสนล้านบาท ทั้งนี้ ในช่วง 3 ไตรมาสแรกของปีงบประมาณ 2565 มีการจดทะเบียนกรรมสิทธิ์เครื่องจักรจํานวน 771 ราย 3,417 เครื่อง และมีการจดจํานองไปแล้ว 2.04 แสนล้านบาท ซึ่งหลังจากลงนาม MOU ครั้งนี้ คาดว่าจะสามารถทำให้ผู้ประกอบการเข้าถึงแหล่งเงินทุนได้สะดวก รวดเร็วขึ้น และจะมีการจดจำนองเพิ่มขึ้น ทำให้เกิดการหมุนเวียนทางเศรษฐกิจดียิ่งขึ้นต่อไป ขอเชิญชวนให้ผู้ประกอบการโรงงานทั่วประเทศนำเครื่องจักรที่มีอยู่ มาทำการจดทะเบียนกรรมสิทธิ์เครื่องจักร เพื่อเตรียมความพร้อมในการแปลงเป็นเงินทุนนายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารกรุงไทย ในฐานะธนาคารพาณิชย์ชั้นนำของประเทศ ดำเนินธุรกิจอย่างมีความรับผิดชอบต่อสิ่งแวดล้อม สังคม และธรรมาภิบาล (ESG) พร้อมนำเป้าหมายการพัฒนาอย่างยั่งยืน (Sustainable Development Goals : SDGs) เข้ามาเป็นส่วนหนึ่งในการดำเนินงาน มีความมุ่งมั่นนำเทคโนโลยีและนวัตกรรมทางการเงินพัฒนาผลิตภัณฑ์และบริการ มายกระดับคุณภาพชีวิตของลูกค้าทุกกลุ่มให้ดีขึ้นในทุกวัน ตามพันธกิจ “ ติดปีกไทยสู่ความยั่งยืน” สนับสนุนยุทธศาสตร์พัฒนาประเทศด้วยโมเดลเศรษฐกิจ BCG (Bio-Circular-Green Economy) หรือเศรษฐกิจชีวภาพ เศรษฐกิจหมุนเวียน และเศรษฐกิจสีเขียว เพื่อสร้างความยั่งยืนทางเศรษฐกิจ สังคม และสิ่งแวดล้อมธนาคารจึงร่วมมือกับกรมโรงงานอุตสาหกรรมและส.อ.ท. เพื่อส่งเสริมผู้ประกอบการให้เข้าถึงแหล่งเงินทุน เสริมสภาพคล่องในการดำเนินธุรกิจ ปรับปรุงและปรับเปลี่ยนเปลี่ยนเครื่องจักรอุปกรณ์เพิ่มประสิทธิภาพการผลิต ใช้นวัตกรรมใหม่เพื่อลดผลกระทบต่อสิ่งแวดล้อม ช่วยลดการใช้พลังงาน ส่งเสริมการใช้พลังงานทดแทน ลดการปล่อยก๊าซเรือนกระจก เพิ่มศักยภาพในการแข่งขันให้กับผู้ประกอบการ SME ซึ่งมีส่วนสำคัญในการขับเคลื่อนเศรษฐกิจของประเทศให้เติบโตอย่างยั่งยืน โดยธนาคารจะสนับสนุนสินเชื่อที่ตอบโจทย์ธุรกิจ อาทิ สินเชื่อ Robotics &amp; Automation เพื่อปรับเปลี่ยนเครื่องจักร เพิ่มยอดผลิตได้ดังใจด้วยระบบอัตโนมัติ และดอกเบี้ย เริ่มต้น 4% ต่อปี ผ่อนนานสูงสุด 7 ปี สินเชื่อเพื่อสิ่งแวดล้อมร่วมกับกองทุนสิ่งแวดล้อม เพื่อลงทุนในระบบ บำบัดของเสียในธุรกิจ อัตราดอกเบี้ยคงที่ 3% ต่อปี ผ่อนนานสูงสุด 7 ปี สินเชื่อธุรกิจเพื่อการอนุรักษ์พลังงานและ สิ่งแวดล้อมเพื่อการติดตั้ง Solar Rooftop ให้วงเงินสูง ผ่อนนานสูงสุด 10 ปี สินเชื่อนวัตกรรมดีไม่มีดอกเบี้ยฟรีดอกเบี้ย เงินกู้ 3 ปีแรก สินเชื่อรักกันยาวๆ ดอกเบี้ย เริ่มต้น 4 % ต่อปี วงเงินสูงสุด 100 ล้านบาท ผ่อนนานสูงสุด 10 ปี เป็นต้นความร่วมมือในครั้งนี้ ตอกย้ำจุดยืนของธนาคารที่ให้ความสำคัญกับการดูแลธุรกิจให้เติบโตอย่างยั่งยืน เพื่อขับเคลื่อนเศรษฐกิจและสังคมของประเทศให้แข็งแกร่ง สำหรับผู้สนใจติดต่อสำนักงานธุรกิจทั่วประเทศ ธนาคารกรุงไทยทุกสาขา หรือ โทร 02-111-1111